**Fundación del Estado para el Sistema Nacional de las Orquestas Juveniles e Infantiles de Venezuela** ('Venezuelan nuoriso-orkesteriverkosto') eli **FESNOJIV** eli **El Sistema** on julkisin varoin rahoitettu yksityinen musiikin koulutusohjelma Venezuelassa. 

Venezuelalainen ekonomisti ja kapellimestari José Antonio Abreu perusti 1975 musiikkiprojektin, jonka johtaja hänestä tuli. Projektin nimettiin myöhemmin El Sistemaksi, ja sen tarkoituksena oli tukea slummilasten musiikkiharrastusta. Myöhemmin mukaan on tullut lapsia muualtakin kuin slummeista, mutta periaate on yhä olemassa. Abreu sai 1979 toiminnastaan Venezuelan valtion musiikkipalkinnon. Abreu nimitettiin 1995 Unescon erityislähettilääksi nuoriso-orkesterien ja -kuorojen verkoston kehittämiseksi, ja myös Unescon piirissä toimivan "World Movement of Youth and Children Orchestras and Choirs"ín erityisedustajaksi.

El Sisteman piirissä on 102 nuorten ja 55 lasten orkesteria, joissa on yhteensä noin 100 000 nuorta, ja se toimii Venezuelan sosiaaliministeriön valvonnassa. El Sisteman tavoitteena on musiikin avulla suojella lapsuutta kouluttamalla, sopeuttamalla ehkäiselmällä rikollista käyttäytymistä.

Ohjelma on pelastanut lapsia äärimmäisestä köyhyydestä olosuhteissa joissa käytetään huumeita ja on rikollisuutta, joiden piiriin he muuten olisivat ajautuneet. Ohjelman piiristä on noussut kansainväliselle uralle muun muassa Gustavo Dudamel ja Edicson Ruiz

Syyskuussa 2007 presidentti Hugo Chávez ilmoitti televisiossa uudesta valtion ohjelmasta *Misión Músicasta*, joka tarjoaa opetusta ja soittimia venezuelalaisille lapsille, ja televisio-ohjelmassa oli mukana Abreu.

El Sistemasta on tehty dokumenttifilmi *Tocar y Luchar* ('soittoa ja ahkerointia'). Elokuva on saanut useita palkintoja, se on valittu "parhaaksi dokumentiksi" kansainvälisillä elokuvajuhlilla Cine Las Americas ja myös Albuquerque Latino Film Festivalilla ja se on esitelty useissa yhdysvaltalaisissa uutisohjelmissa kuten 60 Minutes.

Merkittävä tulos El Sistemasta on Simón Bolívar -nuoriso-orkesteri (*Orquesta Sinfónica Simón Bolívar*), joka on saanut innostuneen vastaanoton lähes kaikkialla missä se on esiintynyt[. Nuoriso-orkesterin eli niin sanotun B-orkesterin lisäksi on olemassa A-orkesteri, jonka soittajat ovat vanhempia ja jo täysiä ammattilaisia.

Amerikan kehityspankki (Inter-American Development Bank, IDB) ilmoitti 6.6.2007 myöntävänsä 150 miljoonan dollarin lainan FESNOJIV:lle. Tarkoituksena on tukea 500 000 lapsen musiikkikoulutusta vuoteen 2015.

Arthur Lubow kirjoitti syksyllä 2007 New York Timesissa: "Punniten niitä hyötyjä, mitä saadaan vähentämällä koulupudokkaiden määrää ja rikollisuutta, pankki arvioi, että jokainen El Sistemaan sijoitettu dollari tuotti yhteiskunnalle noin 1,68 dollaria."

El Sistema on tuottanut myös ongelmia, sillä kun rahoitus on ohjattu El Sistemalle, Venezuelan sinfoniaorkesteri, ooppera ja baletti ovat jääneet rahoituksessa sivuun. Projektin odotetaan kuitenkin tuottavan tulevaisuudessa ammattimuusikoita orkesterille, joka hyötyy hankkeesta sitä kautta.

Lähteet
-------

1. ↑  Biography of José Antonio Abreu *UNESCO Celebrity Advocates*. United Nations Educational, Scientific and Cultural Organization (UNESCO).  Arkistoitu 11.11.2009. Viitattu 20.8.2008. (englanniksi)
2. ↑  José Antonio Abreu *UNESCO Goodwill Ambassadors*.  2006. United Nations Educational, Scientific and Cultural Organization (UNESCO).  Arkistoitu 11.5.2006. Viitattu 20.8.2008. (englanniksi)
3. ↑  Higgins, Charlotte: Land of hope and glory *Arts*.  24.11.2006. *The Guardian*.  Arkistoitu 23.7.2008. Viitattu 20.8.2008. (englanniksi)
4. ↑  Vulliamy, Ed: Orchestral manoeuvres *Observer*.  29.7.2007. *The Guardian*.  Arkistoitu 8.1.2008. Viitattu 20.8.2008. (englanniksi)
5. ↑  Blackmore, Lisa: The Street Schildren saved by Music *Articles*.  17.8.2007. The Independent London / Bnet.  Arkistoitu 20.9.2008. Viitattu 20.8.2008. (englanniksi)
6. 1 2  Lubow, Arthur: Conductor of the People *Magazine*.  28.10.2007. *New York Times*.  Arkistoitu 20.9.2018. Viitattu 20.8.2008. (englanniksi)
7. ↑  Wakin, Daniel J.: A Youth Movement at the Berlin Philharmonic *Arts – Music*.  8.5.2006. *New York Times*.  Arkistoitu 20.9.2018. Viitattu 20.8.2008. (englanniksi)
8. ↑  Edicson Ruiz-bassist-youngest to join the Berlin Philharmonic gives master class. *News*.  27.11.2007. El Sistema, NYC.  Arkistoitu 23.6.2008. Viitattu 20.8.2008. (englanniksi)
9. ↑  Carroll, Rory: Chávez pours millions more into pioneering music scheme *News – Music*.  4.9.2007. The Guardian.  Arkistoitu 5.7.2008. Viitattu 20.8.2008. (englanniksi)
10. ↑  Todar y Luchar *tocaryluchar.com*.  Arkistoitu 4.7.2008. Viitattu 20.8.2008. (englanniksi)
11. ↑  Spread the Word  27.10.2007. The NEC-CMIE Venezuela symposium.  Arkistoitu 5.7.2008. Viitattu 20.8.2008. (englanniksi)
12. ↑  Lampila, Hannu-Ilari: Venezuelan jättiorkesteri valloitti innolla ja taidolla *Kulttuuri*.  19.8.2008. Helsingin Sanomat.  Arkistoitu 20.8.2008. Viitattu 21.8.2008.
13. ↑  Davidson, Justin: ¡Qué Fantástico! *Classical Music Review*.  18.11.2007. New York Magazine (Classical & Dance).  Arkistoitu 6.4.2008. Viitattu 21.8.2008. (englanniksi)
14. ↑  Tommasini, Anthony: Berlin and Caracas Show New York a Thing or Two About Music Outreach *Arts – Music*.  22.11.2007. The New York Times.  Arkistoitu 14.8.2018. Viitattu 21.8.2008. (englanniksi)
15. ↑  Sirén, Vesa: Venezuela antaa musiikkikoulutuksen miljoonalle lapselle *Kulttuuri*.  26.4.2008. Helsingin Sanomat.  Arkistoitu 27.6.2008. Viitattu 21.8.2008.
16. ↑  IDB approves US $150 million to support youth orchestras in Venezuela *News*.  6.6.2007. Inter-American Development Bank (IDB).  Arkistoitu 13.8.2014. Viitattu 21.8.2008. (englanniksi)
17. ↑  Sirén, Vesa: Muut orkesterit on unohdettu *Kulttuuri*.  27.4.2008. Helsingin Sanomat. Viitattu 21.8.2008.

Aiheesta muualla
----------------

* Paneelikeskustelu El Sistemasta (Arkistoitu – Internet Archive)
* Drew McManus: *The Future of Classical Music is in Venezuela*. (Arkistoitu – Internet Archive) (Arkistoitu – Internet Archive) (Arkistoitu – Internet Archive) (Arkistoitu – Internet Archive)
* Official site
* National System of Children and Youth Orchestras of Venezuela -- *PRI's The World*
* The Street Children Saved by Music, *London Independent*